钦定古今图书集成/明伦汇编/官常典/第627卷 > 敬肃
## 钦定古今图书集成/明伦汇编/官常典/第627卷 > 敬肃

按《隋书循吏传》：“肃字弘俭，河东蒲坂人也。少以贞介
知名，释褐州主簿。开皇初，为安陵令，有能名，擢拜泰
州司马，转豳州长史。仁寿中，为卫州司马。俱有异绩。
炀帝嗣位，迁颍川郡丞。大业五年，朝东都，帝令司隶
大夫薛道衡为天下群官之状。道衡状称肃曰：‘心如
铁石，老而弥笃’。”时左翊卫大将军宇文述当涂用事，
其邑在颍川，每有书属，肃肃未尝开封，辄令使者持
去。述宾客有放纵者，以法绳之，无所宽贷，由是述御
之八年，朝于涿郡，帝以其年老有治名，将擢为太守
者数矣，辄为述所毁不行。大业末，乞骸骨，优诏许之。
去官之日，家无馀财，岁馀，终于家，时年八十。